Apstiprināts:

iepirkuma komisijas sēdē

2017.gada 15.maijā

ar protokolu Nr.32

**Publisko iepirkumu likuma**

 **2.pielikumā minētā pakalpojuma iepirkuma**

**NOLIKUMS**

**„****Juridiskie pakalpojumi VAS „Privatizācijas aģentūra”** **tās pārstāvības nodrošināšanai tiesā”**

(iepirkums organizēts saskaņā ar Publisko iepirkumu likuma 10.panta pirmo daļu)

Identifikācijas Nr. PA/2017/52

**Rīgā**

**2017**

**I. VISPĀRĪGĀ INFORMĀCIJA**

**1.1. Iepirkuma identifikācijas numurs:**

PA/2017/52

**1.2. Pasūtītājs un tā rekvizīti:**

VAS „Privatizācijas aģentūra” (turpmāk arī – Pasūtītājs)

Reģ.Nr.40003192154

Adrese: K.Valdemāra iela 31, Rīga, LV – 1887

Fakss: 67830363

Mājas lapas adrese: [www.pa.gov.lv](http://www.pa.gov.lv)

**1.3. Pasūtītāja kontaktpersonas informācijas saņemšanai:**

1.3.1. Jautājumos par iepirkuma priekšmetu - VAS „Privatizācijas aģentūra” Juridiskā departamenta vadītāja Iveta Šīmane, e-pasts: Iveta.Simane@pa.gov.lv, tālr.: 67021327, mob.: 26441978 vai VAS „Privatizācijas aģentūra” Juridiskā departamenta Tiesvedību nodaļas vadītāja Ilze Krastiņa, e-pasts: Ilze.Krastina@pa.gov.lv, tālr.: 67021309, mob.: 29421934.

1.3.2. Jautājumos par iepirkuma procedūru - VAS „Privatizācijas aģentūra” Administratīvā departamenta Iepirkumu un tehniskā nodrošinājuma nodaļas vadītāja Ingrīda Purmale, e-pasts: Ingrida.Purmale@pa.gov.lv, tālr.: 67021319, mob.: 29242979.

**1.4. Iepirkuma priekšmets:**

1.4.1. Juridiskie pakalpojumi VAS „Privatizācijas aģentūra” tās pārstāvības nodrošināšanai tiesā.

1.4.2. Pasūtītāja pārstāvība tiesā nodrošināma visās tiesu instancēs.

1.4.3. Iepirkuma nomenklatūra (CPV kods): 79100000-5.

1.4.4.Iepirkuma tehniskās specifikācija (nolikuma 1.pielikums) netiek publiskota. Iepirkuma tehniskā specifikācija tiek izsniegta nolikuma III.nodaļā noteiktajā kārtībā.

**1.5. Piegādātāji**

Ņemot vērā iepirkuma priekšmeta specifisko raksturu, sarežģītību, kā arī nepieciešamību saņemt augsta līmeņa juridisko palīdzību, nodrošinot kvalitatīvu, nepārtrauktu un savlaicīgu Pasūtītāja interešu pārstāvību visās tiesu instancēs, par piegādātāju var būt zvērinātu advokātu birojs, kas ir reģistrēts normatīvajos aktos noteiktajā kārtībā un atbilst iepirkuma nolikumā noteiktajām kvalifikācijas prasībām.

**1.6. Līguma izpildes laiks un vieta:**

1.6.1. Paredzamais līguma izpildes termiņš - no iepirkuma līguma noslēgšanas dienas līdz tiesas galīgā nolēmuma spēkā stāšanās dienai tiesvedības lietā.

1.6.2. Līguma izpildes vieta – Latvijas Republikas teritorija.

**II.** **informācija par iepirkuma priekšmetu**

## 2.1.Iepirkuma priekšmets ir juridisko pakalpojumu sniegšana Pasūtītājam tā pārstāvības nodrošināšanai tiesā par valstij nodarīto zaudējumu piedziņu.

2.2. Pārstāvība tiesā ir jānodrošina visās tiesu instancēs visā Latvijas Republikā.

2.3. Pārstāvība katrā no tiesu instancēm jānodrošina pēc nepieciešamības atbilstoši Pasūtītāja norādījumiem un finansējuma pieejamībai tiesāšanās izdevumu segšanai.

2.4.Pasūtītāja pārstāvību tiesā jānodrošina pie piegādātāja praktizējošam zvērinātam advokātam, kuram ir pieredze, īstenojot pārstāvību Latvijas Republikas tiesā, juridiska rakstura strīdos, kas saistīti ar zaudējumu piedziņu un Finanšu instrumentu tirgus likuma jautājumiem.

2.5. Pārstāvības nodrošināšana:

2.5.1. pirmās instances tiesā ietver, bet ne tikai, lietas pirmstiesas juridisko izpēti, pierādījumu vākšanu un visu nepieciešamo materiālu pieprasīšanu, saņemšanu, apstrādi, izvērtēšanu un sagatavošanu prasības celšanai, tiesvedības stratēģijas izstrādi, tikšanos ar Pasūtītāju un iesaistītajām personām, informācijas apkopošanu, juridisko risku identificēšanu, juridiskās prakses materiālu vākšanu, izvērtēšanu, iespējamā prasības nodrošinājuma pieteikuma projekta izstrādi, prasības pieteikuma projekta izstrādi, dalību tiesas sēdēs, pierādījumu iesniegšanu, mutvārdu un rakstveida paskaidrojumu sniegšanu tiesai, visu nepieciešamo juridisko dokumentu un papildus procesuālo dokumentu sagatavošanu (atsauksmes sniegšana, paskaidrojumu sagatavošana un iesniegšana tiesā, nepieciešamo materiālu pievienošana u.c.);

2.5.2. apelācijas instances tiesā ietver, bet ne tikai, iespējamās apelācijas sūdzības sagatavošanu vai paskaidrojumu sagatavošanu par apelācijas sūdzību, ja tāda tiks iesniegta, tiesvedības stratēģijas izstrādi, informācijas apkopošanu, dalību tiesas sēdēs, mutvārdu un rakstveida paskaidrojumu sniegšanu tiesai, nepieciešamo juridisko dokumentu un papildus procesuālo dokumentu sagatavošanu;

2.5.3. kasācijas instances tiesā ietver, bet ne tikai, iespējamās kasācijas sūdzības sagatavošanu vai paskaidrojumu sagatavošanu par kasācijas sūdzību, ja tāda tiks iesniegta, dalību tiesas sēdēs, mutvārdu un rakstveida paskaidrojumu sniegšanu tiesai, nepieciešamo juridisko dokumentu un papildus procesuālo dokumentu sagatavošanu.

2.6. Tiesvedības stadijā termiņi jāievēro saskaņā ar procesuālajiem normatīvajiem aktiem (gadījumā, ja termiņi tiks kavēti izpildītāja vainas dēļ, visus izdevumus – t.sk., naudas sodus, tiesu izpildītāja nodevas, u.c. segs izpildītājs).

**III.** **Nosacījumi PIEGĀDĀTĀJU dalībai**

 **IEPIRKUMĀ un IESNIEDZAMIE DOKUMENTI**

##

3.1.Lai piegādātājs pretendētu uz juridisko pakalpojumu līguma noslēgšanu un saņemtu šī iepirkuma tehniskās specifikācijas prasības, piegādātājam **līdz 2017.gada 25.maija plkst.10:00** jāiesniedz Pasūtītājam šādi kvalifikācijas dokumenti:

3.1.1. pieteikums dalībai iepirkumā (saskaņā ar 2.pielikumā noteikto formu);

3.1.2.piegādātāja reģistrācijas apliecības vai cita dokumenta, kas apliecina piegādātāja atbilstību nolikuma 3.9.1.punktā noteiktajām prasībām, apliecināta kopija;

3.1.3.apliecinājums par pieredzi (saskaņā ar 4.pielikumā noteikto formu), kas apliecina piegādātāja atbilstību nolikuma 3.9.4. un 3.9.5.punktā noteiktajām prasībām.

3.1.4.zvērinātu advokātu saraksts (saskaņā ar 5.pielikumā noteikto formu), kas apliecina piegādātāja atbilstību nolikuma 3.9.3.punktā noteiktajām prasībām;

3.2. Nolikuma 3.1.punktā minētie kvalifikācijas dokumenti jāiesniedz:

3.2.1. personīgi Pasūtītāja Klientu apkalpošanas centrā K.Valdemāra ielā 31, Rīgā, LV – 1887, 1.stāvā, darba laikā no pirmdienas līdz ceturtdienai no plkst.8:30 līdz plkst.17:00, piektdienās no plkst.8:30 līdz plkst.16:00 (pārtraukums no plkst.12:00 līdz plkst.12:30);

3.2.2. vai nosūtot pa pastu (adrese: VAS „Privatizācijas aģentūra”, K.Valdemāra ielā 31, Rīgā, LV – 1887, Latvija).

3.3.Nosūtot nolikuma 3.1.punktā minētos kvalifikācijas dokumentus pa pastu, piegādātājs uzņemas atbildību par kvalifikācijas dokumentu saņemšanu līdz nolikuma 3.1.punktā norādītajam termiņam. Kvalifikācijas dokumenti pēc nolikumā norādītā iesniegšanas termiņa netiks pieņemti un tiks nosūtīti atpakaļ piegādātājiem neatvērti.

3.4.Saņemot nolikuma 3.1.punktā minētos kvalifikācijas dokumentus, Pasūtītājs reģistrē tos iesniegšanas secībā, norādot piegādātāju, kvalifikācijas dokumentu iesniegšanas datumu un laiku.

3.5.Kvalifikācijas dokumentu iepakojumi tiks atvērti pēc kvalifikācijas dokumentu iesniegšanas termiņa beigām.

3.6. **Kvalifikācijas dokumentu noformējums**

3.6.1. Kvalifikācijas dokumenti jāsagatavo un jāiesniedz vienā iesietā sējumā.

3.6.2. Kvalifikācijas dokumenti jāiesniedz aizlīmētā iepakojumā, uz kura jānorāda:

|  |
| --- |
| VAS „Privatizācijas aģentūra”,Krišjāņa Valdemāra iela 31, Rīga, LV-1887, Latvija/**piegādātāja nosaukums, piegādātāja adrese, tālrunis**/**Kvalifikācijas dokumenti iepirkumam****„Juridiskie pakalpojumi VAS „Privatizācijas aģentūra” tās pārstāvības nodrošināšanai tiesā”, iepirkuma identifikācijas Nr.PA/2017/52”.**Neatvērt līdz **2017.gada 25.maija plkst.10.00** |

3.6.3.Ja iepakojums nav noformēts atbilstoši nolikuma 3.6.2.punkta prasībām, Pasūtītājs nav atbildīgs par kvalifikācijas dokumentu nonākšanu pie nepareizā adresāta vai to priekšlaicīgu atvēršanu.

**3.7. Kvalifikācijas dokumenti jāizvieto šādā secībā:**

3.7.1. Titullapa ar nosaukumu „Kvalifikācijas dokumenti iepirkumam „Juridiskie pakalpojumi VAS „Privatizācijas aģentūra” tās pārstāvības nodrošināšanai tiesā”, iepirkuma identifikācijas Nr.PA/2017/52” un piegādātāja nosaukums, tālrunis, e-pasta adrese. Piegādātāja kontaktpersonas vārds, uzvārds un e-pasta adrese.

3.7.2. Satura rādītājs ar lapu numerāciju.

3.7.3. Pieteikums dalībai iepirkumā (2.pielikums).

3.7.4.Piegādātāja reģistrācijas apliecības vai cita dokumenta, kas apliecina piegādātāja reģistrāciju normatīvajos aktos noteiktajā kārtībā, apliecināta kopija.

3.7.5. Piegādātāja pieredzes apliecinājums (4.pielikums).

3.7.6. Zvērinātu advokātu saraksts (5.pielikums).

3.8. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina piegādātājs vai tā pilnvarotā persona.

## 3.9.Piegādātāja kvalifikācijas prasības

3.9.1. Par piegādātāju var būt zvērinātu advokātu birojs, kas ir reģistrēts normatīvajos aktos noteiktajā kārtībā.

3.9.2.Piegādātājam jānodrošina juridisko pakalpojumu sniegšanas laikā saņemtās informācijas statusam atbilstošs informācijas aprites un glabāšanas režīms, kā arī jānodrošina, ka tehniskā un finanšu piedāvājuma izstrādāšanas un darba izpildes gaitā saņemto ierobežotas pieejamības statusa dokumentu saturs netiks izpausts trešajām personām, netiks izgatavotas šo dokumentu kopijas vai cita veida atvasinājumi.

### 3.9.3.Pie piegādātāja jāpraktizē vismaz trīs zvērinātiem advokātiem, kuriem ir pieredze, īstenojot pārstāvību tiesā, juridiska rakstura strīdos, kas saistīti ar zaudējumu piedziņu un Finanšu instrumentu tirgus likuma jautājumiem, no kuriem vismaz vienam zvērinātam advokātam ir pieredze viena juridiska rakstura strīdā, kas saistīts gan ar zaudējumu piedziņu, gan ar Finanšu instrumentu tirgus likuma jautājumiem.

3.9.4.Piegādātājam pēdējo trīs gadu laikā (2014., 2015., 2016.gads) ir pieredze līdzvērtīga juridisko pakalpojumu sniegšanas pasūtījuma realizācijā. Par līdzvērtīgu pakalpojumu uzskatāma pārstāvības nodrošināšana civillietā, kurā prasības summa ir vismaz 2 000 000 euro (divi miljoni euro).

3.9.5.Piegādātājam pēdējo trīs gadu laikā (2014., 2015. un 2016.gads) ir pieredze klienta pārstāvības nodrošināšanā vismaz vienā juridiska rakstura strīdā, kas vienas lietas ietvaros saistīts gan ar zaudējumu piedziņu, gan ar Finanšu instrumentu tirgus likuma jautājumiem.

### 3.9.6. Šī iepirkuma ietvaros ar klienta pārstāvību tiek saprasta tikai prasītāja vai atbildētāja pārstāvība Latvijas Republikas tiesā.

## 3.10.Piegādātāja kvalifikāciju apliecinošie dokumenti

### 3.10.1. Lai apliecinātu iepirkuma nolikuma 3.9.1.punktā noteiktās prasības izpildi, piegādātājam jāiesniedz piegādātāja reģistrācijas apliecības vai cita dokumenta, kas apliecina piegādātāja reģistrāciju normatīvajos aktos noteiktajā kārtībā, apliecināta kopija.

### 3.10.2. Lai apliecinātu iepirkuma nolikuma 3.9.2. punktā noteikto prasību izpildi, piegādātājam nolikuma 3.14.punktā noteiktajā kārtībā jāparaksta un jāiesniedz Pasūtītājam apliecinājums (3.pielikums) par informācijas konfidencialitātes nodrošināšanu.

### 3.10.3. Lai apliecinātu iepirkuma nolikuma 3.9.3.punktā noteiktās prasības izpildi, piegādātājs iesniedz Pasūtītājam zvērinātu advokātu sarakstu (5.pielikums), aprakstot zvērinātu advokātu pieredzi atbilstoši nolikuma 3.9.3.punktam.

3.10.4.Lai apliecinātu iepirkuma nolikuma 3.9.4. un 3.9.5.punktā noteikto prasību izpildi, piegādātājam jāiesniedz apliecinājums par pieredzi (4.pielikums), norādot sniegtos juridiskos pakalpojumus atbilstoši nolikuma 3.9.4. un 3.9.5.punktam lietās, kurās piegādātāja klientam ir pasludināti pozitīvi tiesas nolēmumi.

3.11.Piegādātājs ir atbildīgs par sniegto ziņu patiesumu.

3.12.Iepirkuma komisija ir tiesīga pārbaudīt piegādātāja sniegto ziņu patiesumu. Ja iepirkuma komisija, pārbaudot piegādātāja sniegtās ziņas, konstatē, ka tās neatbilst patiesībai, piegādātājs no tālākas līdzdalības iepirkumā tiek izslēgts.

**3.13.Piegādātāja kvalifikācijas pārbaude**

3.13.1.Iepirkuma komisija novērtē piegādātāju atbilstību iepirkuma nolikuma 3.9.1.punktā, 3.9.3. līdz 3.9.5.punktā noteiktajām piegādātāju kvalifikācijas prasībām. Piegādātāja atbilstību nolikuma 3.9.2.punktā noteiktajām prasībām Pasūtītājs pārbauda nolikuma 3.14.punktā noteiktajā kārtībā.

**3.13.2. Papildus iepirkuma nolikuma 3.13.1.punktā noteiktajai piegādātāju kvalifikācijas pārbaudei iepirkuma komisija vērtēs un piešķirs punktus par papildus kvalifikācijas prasību izpildi nolikuma 7.5.1.punktā noteiktajā kārtībā.**

3.13.3.Ja iepirkuma komisija konstatē, ka piegādātājs neatbilst kādai no iepirkuma nolikumā (3.9.1.punkts, 3.9.3. līdz 3.9.5.punkts) noteiktajām piegādātāja kvalifikācijas prasībām, iepirkuma komisija izslēdz piegādātāju no turpmākās dalības iepirkumā.

3.14.Pasūtītājs **līdz 2017.gada 5.jūnijam** ar piegādātājiem, kuri **līdz 2017.gada 25.maija plkst.10:00** iesnieguši nolikuma 3.1.punktā minētos kvalifikācijas dokumentus un kuri atbilst nolikumā (3.9.1.punkts, 3.9.3. līdz 3.9.5.punkts) noteiktajām kvalifikācijas prasībām, tehniskā un finanšu piedāvājuma tālākai sagatavošanai sazinās telefoniski un nosūta elektroniski uz piegādātāja pieteikumā norādīto piegādātāja kontaktpersonas e-pasta adresi uzaicinājumu ierasties pie Pasūtītāja, Krišjāņa Valdemāra ielā 31, Rīgā, lai saņemtu un iepazītos ar iepirkuma tehnisko specifikāciju (1.pielikums) un parakstītu 2 (divos) oriģināleksemplāros apliecinājumu (3.pielikums) par informācijas konfidencialitātes nodrošināšanu, kas apliecina piegādātāja atbilstību nolikuma 3.9.2.punktā noteiktajām prasībām. Pēc apliecinājuma (3.pielikums) parakstīšanas viens tā eksemplārs paliek pie Pasūtītāja, bet otrs izsniedzams piegādātājam.

3.15.Dalību iepirkuma procedūrā turpina tie piegādātāji, kuri parakstījuši apliecinājumu (3.pielikums) par informācijas konfidencialitātes nodrošināšanu un līdz nolikuma 5.1.punktā norādītajam termiņam ir iesnieguši Pasūtītājam tehnisko un finanšu piedāvājumu un apliecinājumu (7.pielikums) par interešu konflikta neesamību. Piegādātāji, kuri ir izpildījuši šī punkta prasības, ir atzīstami par pretendentiem.

## IV. VISPĀRĪGĀS PRASĪBAS DOKUMENTU NOFORMĒŠANAI

4.1.Dokumentiem jābūt sagatavotiem latviešu valodā. Dokumentiem svešvalodā jāpievieno tulkojums latviešu valodā atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”.

4.2.Dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.

4.3.Ja iesniegta kāda dokumenta kopija, tās pareizību jāapliecina atbilstoši Dokumenta juridiskā spēkā likuma un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām.

4.4.Pieteikums dalībai iepirkumā (saskaņā ar 2.pielikumā noteikto formu), kā arī citus dokumentus, kur tas ir nepieciešams, jāparaksta piegādātājam vai tā pilnvarotai personai. Gadījumā, ja dokumentus paraksta pilnvarotā persona, dokumentiem pievieno pilnvaras oriģinālu vai tās apliecinātu kopiju.

4.5.Piegādātājam/pretendentam pilnībā jāsedz dokumentu sagatavošanas un iesniegšanas izmaksas neatkarīgi no iepirkuma procedūras norises un rezultāta. Pasūtītājs nav atbildīgs, nesedz un nekompensē šos izdevumus.

## V. TEHNISKĀ UN FINANŠU PIEDĀVĀJUMA IESNIEGŠANAS UN ATVĒRŠANAS LAIKS, VIETA UN KĀRTĪBA

5.1.Pretendentam tehniskais un finanšu piedāvājums, pievienojot apliecinājumu (7.pielikums) par interešu konflikta neesamību, jāiesniedz ne vēlāk kā līdz **2017.gada 12.jūnija plkst.10:00**:

5.1.1. personīgi Pasūtītāja Klientu apkalpošanas centrā K.Valdemāra ielā 31, Rīgā, LV – 1887, 1.stāvā, darba laikā no pirmdienas līdz ceturtdienai no plkst.8:30 līdz plkst.17:00, piektdienās no plkst.8:30 līdz plkst.16:00 (pārtraukums no plkst.12:00 līdz plkst.12:30);

5.1.2. vai nosūtot pa pastu (adrese: VAS „Privatizācijas aģentūra”, K.Valdemāra ielā 31, Rīgā, LV – 1887, Latvija).

5.2. Nosūtot tehnisko un finanšu piedāvājumu pa pastu, pretendents uzņemas atbildību par piedāvājuma saņemšanu līdz nolikuma 5.1.punktā norādītajam termiņam. Piedāvājumi pēc nolikumā norādītā iesniegšanas termiņa netiks pieņemti un tiks nosūtīti atpakaļ pretendentiem neatvērti.

5.3. Pretendents var iesniegt tikai 1 (vienu) tehniskā un finanšu piedāvājuma variantu. Piedāvājums jāiesniedz par visu iepirkuma priekšmeta apjomu par laika periodu, kas norādīts nolikuma 1.6.1.apakšpunktā.

5.4.Saņemot piedāvājumus, Pasūtītājs reģistrē tos iesniegšanas secībā, norādot pretendentu, piedāvājuma iesniegšanas datumu un laiku.

5.5.Tehniskie un finanšu piedāvājumi tiks atvērti pēc piedāvājumu iesniegšanas termiņa beigām.

**5.6.Tehniskā un finanšu piedāvājuma noformējums**

5.6.1. Piedāvājums jāiesniedz aizlīmētā iepakojumā, uz kura jānorāda:

|  |
| --- |
| VAS „Privatizācijas aģentūra”,Krišjāņa Valdemāra iela 31, Rīga, LV-1887, Latvija/**pretendenta nosaukums, pretendenta adrese, tālrunis**/**Tehniskais un finanšu piedāvājums iepirkumam****„Juridiskie pakalpojumi VAS „Privatizācijas aģentūra” tās pārstāvības nodrošināšanai tiesā”, iepirkuma identifikācijas Nr.PA/2017/52”.**Neatvērt līdz **2017.gada 12.jūnija plkst.10.00** |

5.6.2.Ja iepakojums nav noformēts atbilstoši šī nolikuma 5.6.1.punkta prasībām, Pasūtītājs nav atbildīgs par piedāvājuma nonākšanu pie nepareizā adresāta vai tā priekšlaicīgu atvēršanu.

**5.7. Piedāvājumā jāizvieto dokumenti šādā secībā:**

5.7.1. Titullapa ar nosaukumu „Finanšu un tehniskais piedāvājums iepirkumam „Juridiskie pakalpojumi VAS „Privatizācijas aģentūra” tās pārstāvības nodrošināšanai tiesā”, iepirkuma identifikācijas Nr.PA/2017/52” un pretendenta nosaukums, tālrunis, e-pasta adrese. Pretendenta kontaktpersonas vārds, uzvārds un e-pasta adrese.

5.7.2. Tehniskais un finanšu piedāvājums (6.pielikums);

5.7.3. Apliecinājums (7.pielikums) par interešu konflikta neesamību.

5.7.4. Pretendents apliecinājumā (7.pielikums) par interešu konflikta neesamību apliecina, ka pretendents, tā darbinieki, partneri vai cits personāls, kas tiks iesaistīts iepirkuma līguma saistību izpildē, neatrodas nekādā esošā vai iespējamā interešu konfliktā, un nevienā brīdī, sniedzot juridiskos pakalpojumus, tādā neatradīsies.

**VI. TEHNISKAIS UN FINANŠU PIEDĀVĀJUMS**

### 6.1.Tehnisko un finanšu piedāvājumu pretendents sagatavo un iesniedz atbilstoši tehniskā un finanšu piedāvājuma veidlapai (6.pielikums).

### 6.2.Tehniskajā un finanšu piedāvājumā pretendents apliecina, ka ir iepazinies ar iepirkuma tehnisko specifikāciju (nolikuma 1.pielikums) un apņemas nodrošināt tehniskajā specifikācijā minēto prasību izpildi.

### 6.3.Pretendents, pamatojoties uz nolikuma tehnisko specifikāciju, sagatavo tehnisko un finanšu piedāvājumu (6.pielikums), norādot šādas izmaksas:

6.3.1.kopējā atlīdzība euro par pārstāvības nodrošināšanu un procesuālo dokumentu sagatavošanu visās tiesu instancēs (ar un bez pievienotās vērtības nodokļa). Kopējā atlīdzībā iekļauj visus ar juridisko pakalpojumu sniegšanu un izpildi saistītos izdevumus, tai skaitā transporta un sakaru izmaksas, kā arī visus iespējamos riskus, kas saistīti ar tirgus cenu svārstībām plānotā iepirkuma līguma izpildes laikā;

6.3.2. atlīdzības summa euro par pārstāvības nodrošināšanu un procesuālo dokumentu sagatavošanu pirmās instances tiesā (ar un bez pievienotās vērtības nodokļa). Atlīdzības apmērs nedrīkst pārsniegt 51% no pretendenta tehniskajā un finanšu piedāvājumā norādītās kopējās atlīdzības summas par pārstāvības nodrošināšanu un procesuālo dokumentu sagatavošanu visās tiesu instancēs;

6.3.3. atlīdzības summa euro par pārstāvības nodrošināšanu un procesuālo dokumentu sagatavošanu apelācijas instances tiesā (ar un bez pievienotās vērtības nodokļa). Atlīdzības apmērs nedrīkst pārsniegt 35% no pretendenta tehniskajā un finanšu piedāvājumā norādītās kopējās atlīdzības summas par pārstāvības nodrošināšanu un procesuālo dokumentu sagatavošanu visās tiesu instancēs;

6.3.4. atlīdzības summa euro par pārstāvības nodrošināšanu un procesuālo dokumentu sagatavošanu kasācijas instances tiesā (ar un bez pievienotās vērtības nodokļa);

6.3.5. zvērināta advokāta vienas stundas likme euro (ar un bez pievienotās vērtības nodokļa). Vienas stundas likmē jāiekļauj visas ar juridisko pakalpojumu sniegšanu saistītās izmaksas, kā arī visi iespējamie riski, kas saistīti ar tirgus cenu svārstībām plānotā iepirkuma līguma izpildes laikā.

### 6.4.Tehniskajā un finanšu piedāvājumā izmaksas jānorāda euro (ar un bez pievienotā vērtības nodokļa) ar precizitāti 2 (divas) zīmes aiz komata.

**VII.** **TEHNISKĀ UN FINANŠU PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA**

1.

## 7.1.Piedāvājuma izvēles kritērijs – saimnieciski visizdevīgākais piedāvājums.

7.2.Tiek salīdzināti un vērtēti tikai tie piedāvājumi, kas iesniegti nolikumā paredzētajā kārtībā un termiņā.

**7.3.Tehnisko un finanšu piedāvājumu noformējuma pārbaude**

7.3.1.Iepirkuma komisija novērtē tehniskā un finanšu piedāvājuma atbilstību iepirkuma nolikumā noteiktajām noformējuma prasībām.

7.3.2.Iepirkuma komisija var izslēgt pretendentu no turpmākās dalības iepirkumā un tā tehnisko un finanšu piedāvājumu tālāk nevērtēt, ja piedāvājums nav noformēts saskaņā ar iepirkuma nolikumā noteiktajām prasībām.

**7.4.Tehniskā un finanšu piedāvājuma vērtēšana**

7.4.1.Iepirkuma komisija pārbauda vai piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumus, iepirkuma komisija ņem vērā labojumus.

7.4.2.Iepirkuma komisija, lai izvērtētu, vai pretendenta tehniskais un finanšu piedāvājums iepirkumā nav nepamatoti lēts, rīkojas saskaņā ar Publisko iepirkuma likuma 53.pantā noteikto.

**7.5. Saimnieciski visizdevīgākā piedāvājuma izvēle**

7.5.1.Saimnieciski visizdevīgākā piedāvājuma izvēles kritēriji un tiem piešķiramais punktu skaits:

|  |  |  |
| --- | --- | --- |
| **Nr.p.k.** | **Kritērijs** | **Punktu skaits** |
| 1. | Piegādātāja pieredze (maksimālais punktu skaits 10): |  |
| 1.1. | Piegādātājam pēdējo trīs gadu laikā (2014., 2015., 2016.gads) ir pozitīva pieredze divu līdz trīs juridiska rakstura strīdu risināšanā, kas vienas lietas ietvaros saistīts gan ar zaudējumu piedziņu, gan ar Finanšu instrumentu tirgus likuma jautājumiem un zaudējumu piedziņas summa ir lielāka par 2 000 000 euro (divi miljoni euro). vai | 5 |
| 1.2. | Piegādātājam pēdējo trīs gadu laikā (2014., 2015., 2016.gads) ir pozitīva pieredze četru un vairāk juridiska rakstura strīdu risināšanā, kas vienas lietas ietvaros saistīti gan ar zaudējumu piedziņu, gan ar Finanšu instrumentu tirgus likuma jautājumiem un zaudējumu piedziņas summa ir lielāka par 2 000 000 euro (divi miljoni euro). | 10 |
| 2. | Piegādātāja zvērinātu advokātu pieredze (maksimālais punktu skaits 20): |  |
| 2.1. | Vienam no piegādātāja zvērinātiem advokātiem ir pozitīva pieredze, īstenojot pārstāvību tiesā, divos un vairāk strīdos, kas vienas lietas ietvaros saistīti gan ar zaudējumu piedziņu, gan ar Finanšu instrumentu tirgus likuma jautājumiemvai | 10 |
| 2.2. | Diviem un vairāk no piegādātāja zvērinātiem advokātiem ir pozitīva pieredze, īstenojot pārstāvību tiesā, divos un vairāk strīdos, kas vienas lietas ietvaros saistīti gan ar zaudējumu piedziņu, gan ar Finanšu instrumentu tirgus likuma jautājumiem. | 20 |
| 3. | Atlīdzība euro bez PVN par pārstāvības nodrošināšanu un procesuālo dokumentu sagatavošanu pirmās instances tiesā. | **30** |
| 4. | Atlīdzība euro bez PVN par pārstāvības nodrošināšanu un procesuālo dokumentu sagatavošanu apelācijas instances tiesā. | **15** |
| 5. | Atlīdzība euro bez PVN par pārstāvības nodrošināšanu un procesuālo dokumentu sagatavošanu kasācijas instances tiesā. | **5** |
| 6. | Kopējā atlīdzība euro bez PVN par pārstāvības nodrošināšanu un procesuālo dokumentu sagatavošanu visās instancēs. | **20** |

### 7.5.2.Vērtēšanas kritērijā „Atlīdzība euro bez PVN par pārstāvības nodrošināšanu un procesuālo dokumentu sagatavošanu pirmās instances tiesā” punktu piešķiršanas algoritms:

### Piešķiramais punktu skaits = 30 x (Cmin/Cvērt), kur:

### Cmin – viszemākā piedāvātā atlīdzība

### Cvērt – vērtējamā pretendenta piedāvātā atlīdzība

### 7.5.3.Vērtēšanas kritērijā „Atlīdzība euro bez PVN par pārstāvības nodrošināšanu un procesuālo dokumentu sagatavošanu apelācijas instances tiesā ” punktu piešķiršanas algoritms:

### Piešķiramais punktu skaits = 15 x (Cmin/Cvērt), kur:

### Cmin – viszemākā piedāvātā atlīdzība

### Cvērt – vērtējamā pretendenta piedāvātā atlīdzība

### 7.5.4.Vērtēšanas kritērijā „Atlīdzība euro bez PVN par pārstāvības nodrošināšanu un procesuālo dokumentu sagatavošanu kasācijas instances tiesā” punktu piešķiršanas algoritms:

### Piešķiramais punktu skaits = 5 x (Cmin/Cvērt), kur:

### Cmin – viszemākā piedāvātā atlīdzība

### Cvērt – vērtējamā pretendenta piedāvātā atlīdzība

### 7.5.5.Vērtēšanas kritērijā „Kopējā atlīdzība euro bez PVN par pārstāvības nodrošināšanu un procesuālo dokumentu sagatavošanu visās tiesu instancēs” punktu piešķiršanas algoritms:

### Piešķiramais punktu skaits = 20 x (Cmin/Cvērt), kur:

### Cmin – viszemākā piedāvātā kopējā atlīdzība

### Cvērt – vērtējamā pretendenta piedāvātā kopējā atlīdzība

### 7.6.Iepirkuma nolikuma 7.5.2. līdz 7.5.5.punktos noteikto vērtēšanas algoritmu ietvaros piešķiramo punktu skaits tiek aprēķināts ar divām zīmēm aiz komata.

### 7.7.Par saimnieciski visizdevīgāko piedāvājumu tiek atzīts piedāvājums, kurš ir ieguvis lielāko kopējo punktu skaitu.

### 7.8.Ja tiks saņemti vairāki piedāvājumi ar vienādu lielāko piešķiramo punktu skaitu, iepirkuma komisija izvēlēsies piedāvājumu, kurš būs ieguvis lielāko punktu skaitu vērtēšanas kritērijā „Atlīdzība euro bez PVN par pārstāvības nodrošināšanu un procesuālo dokumentu sagatavošanu pirmās instances tiesā”, ja arī šajā vērtēšanas kritērijā būs saņemti piedāvājumi ar vienādu punktu skaitu, iepirkuma komisija izvēlēsies piedāvājumu, kurš būs ieguvis lielāko punktu skaitu vērtēšanas kritērijā „Kopējā atlīdzība euro bez PVN par pārstāvības nodrošināšanu un procesuālo dokumentu sagatavošanu visās tiesu instancēs”.

# VIII. LĒMUMA PAR IEPIRKUMA REZULTĀTU PIEŅEMŠANA UN PAZIŅOŠANA UN IEPIRKUMA LĪGUMA SLĒGŠANA

## 8.1. Lēmuma par iepirkuma rezultātu pieņemšana un paziņošana

### 8.1.1.Iepirkuma līguma slēgšanas tiesības tiks piešķirtas pretendentam, kurš būs iesniedzis iepirkuma nolikuma prasībām atbilstošu saimnieciski visizdevīgāko piedāvājumu.

8.1.2.Visi pretendenti tiks rakstveidā informēti par iepirkuma rezultātu 3 (trīs) darba dienu laikā no lēmuma pieņemšanas dienas.

8.1.3.Pasūtītājs, paziņojot iepirkuma rezultātus, nepublicē informāciju, kas atbilst Publisko iepirkuma likuma 34.panta ceturtās daļas nosacījumiem.

8.1.4.Iepirkuma komisija par pretendentu, kuram tiks piešķirtas iepirkuma līguma slēgšanas tiesības, pārbaudīs Valsts ieņēmumu dienesta publiskajā datu bāzē, vai pretendentam nav nodokļu parādu, kas kopsummā pārsniedz 150 euro.

8.1.5.Ja izraudzītais pretendents atteiksies slēgt iepirkuma līgumu ar Pasūtītāju, Pasūtītājs pieņems lēmumu slēgt iepirkuma līgumu ar nākamo pretendentu, kurš būs ieguvis nākamo lielāko punktu skaitu, vai pārtraukt iepirkumu, neizvēloties nevienu piedāvājumu.

**8.2.Iepirkuma līguma slēgšana**

8.2.1.Iepirkuma līgums tiks sagatavots, pamatojoties uz Pasūtītāja lēmumu par iepirkuma līguma slēgšanu un iepirkuma uzvarētāja iesniegto piedāvājumu, kas ir iepirkuma līguma neatņemama sastāvdaļa.

8.2.2.Iepirkuma uzvarētājam iepirkuma līgums jāparaksta 5 (piecu) darba dienu laikā no iepirkuma komisijas nosūtītā uzaicinājuma (arī e-pasta veidā) par iepirkuma līguma noslēgšanu nosūtīšanas dienas. Ja norādītajā termiņā iepirkuma uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu un iepirkuma komisija ir tiesīga iepirkuma līguma slēgšanas tiesības piešķirt nākamajam pretendentam saskaņā ar noteikto piedāvājuma izvēles kritēriju.

**8.3.Būtiskākie iepirkuma līguma nosacījumi**

8.3.1.Prasība par valstij nodarīto zaudējumu piedziņu izpildītājam jāiesniedz Pasūtītājam iesniegšanai tiesā ne vēlā kā 3 (trīs) mēnešu laikā no iepirkuma līguma noslēgšanas dienas. Ja objektīvu apstākļu dēļ izpildītājs minēto termiņu nevar ievērot, pusēm rakstveidā vienojoties, termiņš prasības iesniegšanai tiesā var tikt pagarināts.

8.3.2. Pārstāvība katrā no tiesu instancēm jānodrošina pēc nepieciešamības atbilstoši Pasūtītāja norādījumiem un finansējuma pieejamībai tiesāšanās izdevumu segšanai.

8.3.3.Kopējā līgumcena par pārstāvības nodrošināšanu visās tiesu instancēs un procesuālo dokumentu sagatavošanu nepārsniegs izpildītāja tehniskajā un finanšu piedāvājumā norādīto kopējās atlīdzības summu par pārstāvības nodrošināšanu un procesuālo dokumentu sagatavošanu visās tiesu instancēs, neieskaitot pievienotās vērtības nodokli.

8.3.4.Līgumcena iekļauj visus ar juridisko pakalpojumu sniegšanu un izpildi saistītos izdevumus, tai skaitā transporta un sakaru (telefonsarunas, internets, kurjera un pasta pakalpojumi u.c.) izmaksas, dokumentu pavairošanas izmaksas u.tml., kā arī visus iespējamos riskus, kas saistīti ar tirgus cenu svārstībām plānotā iepirkuma līguma izpildes laikā.

8.3.5.Juridisko pakalpojumu sniegšanā izpildītājs papildus zvērinātam advokātam var iesaistīt citu izpildītāja juridisko personālu - zvērinātu advokāta palīgu, juristu.

8.3.6. Pasūtītājs apmaksā iepirkuma līguma izpildes ietvaros izpildītāja cita juridiskā personāla (nolikuma 8.3.5.punkts) sniegtos juridiskos pakalpojumus, ja zvērināta advokāta palīga, jurista cena par vienību, t.i., juridisko pakalpojumu stundas likme ir ne vairāk kā 70% no izpildītāja finanšu piedāvājumā norādītās zvērināta advokāta vienas stundas likmes.

8.3.7. Samaksa par sniegtajiem juridiskajiem pakalpojumiem tiks veikta pa daļām atbilstoši pārstāvībai konkrētajā tiesu instancē saskaņā ar izpildītāja darbiniekiem, zvērinātam advokātam šī iepirkuma ietvaros noteiktajām stundu likmēm, nepārsniedzot atlīdzības summu, kuru par pārstāvības nodrošināšanu un procesuālo dokumentu sagatavošanu katrā no tiesu instancēm norādījis izpildītājs savā tehniskajā un finanšu piedāvājumā.

8.3.8. Pasūtītājs veic apmaksu par saņemtajiem juridiskajiem pakalpojumiem, kas ir pamatoti. Ja Pasūtītājam ir pretenzijas par izpildītāja rēķinā norādīto izdevumu summu, Pasūtītājs savus iebildumus izsaka rakstveidā 5 (piecu) darba dienu laikā no rēķina saņemšanas dienas.

8.3.9.Apmaksa par sniegtajiem juridiskajiem pakalpojumiem tiks veikta 30 (trīsdesmit) dienu laikā pēc prasības pieteikuma vai citu procesuālo dokumentu sagatavošanas dienas, kā arī pēc pārstāvības nodrošināšanas tiesas sēdē atbilstoši faktiski sniegtajiem pakalpojumiem saskaņā ar izpildītāja tehniskajā un finanšu piedāvājumā norādīto stundas likmi, izpildītājam iesniedzot Pasūtītājam rēķinu un sniegto pakalpojumu detalizētu atskaiti par laika periodu, kuru aptver rēķins.

8.3.10. Ja kādā no tiesu instancēm izpildītāja finanšu un tehniskajā piedāvājumā norādītā atlīdzības summa tiks sasniegta, bet tiesvedība attiecīgajā tiesu instancē nebūs pabeigta, turpmākā pārstāvība attiecīgajā tiesu instancē jānodrošina bez atlīdzības.

8.3.11.Pasūtītājs apmaksā valsts nodevas un citus obligātos maksājumus, kas saistīti ar tiesvedību.

8.3.12.Ja Pasūtītājs nepamatoti kavē iepirkuma līgumā noteiktos pakalpojumu apmaksas termiņus, tad izpildītājs var pieprasīt līgumsodu 0,01% apmērā no termiņā nesamaksātās summas par katru nokavēto dienu, bet ne vairāk kā 10 % no termiņā nesamaksātās summas.

8.3.13. Pasūtītājs, nosūtot izpildītājam rakstisku paziņojumu, ir tiesīgs vienpusēji izbeigt iepirkuma līgumu, ja:

8.3.13.1.izpildītājs neievēro procesuālos termiņus dokumentu iesniegšanai vai neveic darbības Civilprocesa likuma noteiktajā kārtībā un termiņā.

8.3.13.2. izpildītājs neievēro likumīgus Pasūtītāja norādījumus vai arī nepilda kādas iepirkuma līgumā noteiktās saistības vai pienākumus un, ja izpildītājs šādu saistību nav novērsis 5 (piecu) darba dienu laikā pēc attiecīga rakstiska Pasūtītāja paziņojuma saņemšanas.

8.3.13.3.iepirkuma līguma izpildes laikā noskaidrojas, ka izpildītājs nav spējīgs izpildīt juridiskos pakalpojumus saskaņā ar iepirkuma līguma noteikumiem vai tiek konstatēts, ka iepirkuma procedūras laikā izpildītājs ir sniedzis nepatiesas ziņas.

8.3.13.4. izpildītājs pārkāpj Latvijas Republikā spēkā esošos normatīvos aktus, kas attiecas uz konkrēto juridisko pakalpojumu izpildi.

8.3.13.5. Pasūtītājam ir citi iemesli iepirkuma līguma izbeigšanai.

8.3.14. Nolikuma 8.3.13.punktā minētajos gadījumos iepirkuma līgums uzskatāms par izbeigtu 5.(piektajā) dienā no Pasūtītāja paziņojuma par vienpusēju atkāpšanos no iepirkuma līguma nosūtīšanas dienas izpildītājam.

8.3.15. Pasūtītājs ir tiesīgs piemērot izpildītājam līgumsodu 5% apmērā no kopējās līgumcenas, ja Pasūtītājs ir vienpusēji izbeidzis iepirkuma līgumu nolikuma 8.3.13.1. līdz 8.3.13.4.punktā noteiktajā gadījumā.

8.3.16. Ja ir iestājušies apstākļi, kas saskaņā ar iepirkuma līgumu dod Pasūtītājam tiesības izpildītājam piemērot līgumsodu, tad Pasūtītājs līgumsodu ietur no izpildītājam izmaksājamās atlīdzības vai pieprasa no izpildītāja, ja Pasūtītājs ir samaksājis izpildītājam visu atlīdzības summu.

8.3.17.Izpildītājs, nosūtot Pasūtītājam rakstisku paziņojumu, var atteikties no iepirkuma līguma izpildes pamatotu iemeslu dēļ, pie nosacījuma, ka izpildītājs pirms tam veic nepieciešamos pasākumus, lai novērstu katru iespējamo kaitējumu Pasūtītāja interesēm. Pamatots iemesls iepirkuma līguma pārtraukšanai no izpildītāja puses ietver rēķinu neapmaksāšanu vai jebkuru faktu vai apstākli, kas padarītu izpildītāja tālāku pārstāvību tiesvedības lietā par nelikumīgu, neētisku vai neiespējamu. Šajā gadījumā iepirkuma līgums uzskatāms par izbeigtu 5.(piektajā) dienā no izpildītāja paziņojuma par vienpusēju atkāpšanos no iepirkuma līguma nosūtīšanas dienas Pasūtītājam.

8.3.18. Puses, atsakoties no iepirkuma līguma izpildes, visus iepirkuma līgumā noteiktos maksājumus samaksā otrai pusei ne vēlāk kā 30 (trīsdesmit) dienu laikā no iepirkuma līguma izbeigšanas dienas.

**IX.IEPIRKUMA KOMISIJA**

**9.1. Iepirkuma komisijas tiesības:**

9.1.1.Pieprasīt precizēt piegādātāja/pretendenta iesniegto informāciju un sniegt detalizētus paskaidrojumus.

9.1.2.Pārbaudīt piegādātāja/pretendenta sniegto ziņu patiesumu.

9.1.3. Pieaicināt iepirkuma komisijas darbā ekspertus ar padomdevēja tiesībām.

9.1.4.Pieprasīt no piegādātāja/pretendenta informāciju par finanšu piedāvājuma cenas veidošanās mehānismu.

9.1.5.Noraidīt nepamatoti lētu piedāvājumu.

9.1.6.Veikt citas darbības saskaņā ar Publisko iepirkumu likumu, citiem normatīvajiem aktiem un iepirkuma nolikumu.

**9.2.Iepirkuma komisijas pienākumi:**

9.2.1.Nodrošināt piegādātāju/pretendentu brīvu konkurenci, kā arī vienlīdzīgu un taisnīgu attieksmi pret tiem.

9.2.2.Pēc ieinteresēto piegādātāju/pretendentu pieprasījuma normatīvajos aktos noteiktajā kārtībā sniegt informāciju par iepirkuma nolikumu.

9.2.3.Vērtēt pretendentus un to iesniegtos tehniskos un finanšu piedāvājumus saskaņā ar Publisko iepirkumu likumu un iepirkuma nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.

9.2.4.Veikt citas darbības saskaņā ar Publisko iepirkumu likumu, citiem normatīvajiem aktiem un iepirkuma nolikumu.

**X.PIEGĀDĀTĀJA/PRETENDENTA TIESĪBAS UN PIENĀKUMI**

**10.1.Piegādātāja/pretendenta tiesības:**

10.1.1.Laikus pieprasīt iepirkuma komisijai papildu informāciju par iepirkuma nolikumu, iesniedzot rakstisku pieprasījumu.

10.1.2.Pirms piedāvājumu iesniegšanas termiņa beigām grozīt vai atsaukt iesniegto tehnisko un finanšu piedāvājumu.

10.1.3.Iesniedzot dokumentus, pieprasīt apliecinājumu par dokumentu saņemšanu.

10.1.4.Veikt citas darbības saskaņā ar Publisko iepirkumu likumu, citiem normatīvajiem aktiem un iepirkuma nolikumu.

**10.2.Piegādātāja/pretendenta pienākumi:**

10.2.1.Iesniegtajos dokumentos ietvert patiesu informāciju.

10.2.2.Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem.

10.2.3.Līdz ar kvalifikācijas dokumentu iesniegšanu ievērot visus iepirkuma nolikumā minētos noteikumus iepirkuma izpildei.

10.2.4.Veikt citas darbības saskaņā ar Publisko iepirkumu likumu, citiem normatīvajiem aktiem un iepirkuma nolikumu.

**XI. PASŪTĪTĀJA TIESĪBAS UN PIENĀKUMI**

**11.1. Pasūtītāja tiesības:**

11.1.1. Pārtraukt iepirkumu un neslēgt iepirkuma līgumu, ja tam ir objektīvs pamatojums. Objektīvs pamatojums iepirkuma pārtraukšanai ir, bet ne tikai, Pasūtītāja nepietiekamais finansējums iepirkuma līguma slēgšanai atbilstoši iepirkuma uzvarētāja piedāvātajai līgumcenai;

11.1.2. Izslēgt piegādātāju vai pretendentu no turpmākās dalības iepirkuma procedūrā nolikumā un Publisko iepirkumu likuma noteiktajos gadījumos.

11.2.Pasūtītāja pienākums:

11.2.1. Nodrošināt iepirkuma dokumentēšanu, iepirkuma dokumentu izsniegšanu un glabāšanu saskaņā ar Publisko iepirkumu likuma 40.panta pirmo, trešo, ceturto un piekto daļu;

11.2.2. Slēgt iepirkuma līgumu saskaņā ar Publisko iepirkumu likuma 60.panta pirmās, otrās, trešās, ceturtās un piektās daļas prasībām ar iepirkuma komisijas izraudzīto pretendentu.

# XII. PIELIKUMU SARAKSTS

1.pielikums – Tehniskā specifikācija;

2.pielikums – Pieteikums (veidlapa);

3.pielikums – Apliecinājums par informācijas konfidencialitātes nodrošināšanu (veidlapa);

4.pielikums – Apliecinājums par pieredzi (veidlapa);

5.pielikums – Zvērinātu advokātu saraksts (veidlapa);

6.pielikums – Tehniskais un finanšu piedāvājums (veidlapa);

7.pielikums – Apliecinājums par interešu konflikta neesamību (veidlapa).

**2.pielikums**

**Nr. PA/2017/52**

**PIETEIKUMS DALĪBAI IEPIRKUMĀ**

Iepirkuma identifikācijas Nr. PA/2017/52

**1. IESNIEDZĒJS**

|  |  |
| --- | --- |
| **Piegādātāja nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. nr.** |  |
| **e-pasta adrese** |  |

**3. PIEDĀVĀJUMS**

Piedāvājam sniegt juridiskos pakalpojumus VAS „Privatizācijas aģentūra”tās interešu pārstāvībai tiesā.

Gadījumā, ja piegādātājam \_\_\_\_\_\_\_\_\_\_\_\_\_\_\_\_\_\_ (nosaukums) tiks piešķirtas iepirkuma līguma slēgšanas tiesības, pilnvarotā persona, kura būs tiesīga parakstīt iepirkuma līgumu, būs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, amats).

Ja piegādātājam \_\_\_\_\_\_\_\_\_\_\_\_\_\_\_\_\_\_ (nosaukums) tiks piešķirtas iepirkuma līguma slēgšanas tiesības, par iepirkuma līguma izpildi atbildīgā persona būs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, amats, mobilā tālruņa Nr., e-pasta adrese).

Ar šo uzņemamies pilnu atbildību par iepirkumā iesniegtajiem dokumentiem, tajos ietverto informāciju, noformējumu un atbilstību iepirkuma nolikuma prasībām.

Sniegtā informācija un dati ir patiesi.

Paraksta piegādātājs vai tā pilnvarotā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**3.pielikums**

**Nr. PA/2017/52**

**APLIECINĀJUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(pretendents)

savas kvalifikācijas novērtēšanai atbilstoši nolikuma 3.9.2.punktam apliecina, ka:

1. pretendents nodrošinās juridisko pakalpojumu sniegšanas laikā saņemtās informācijas statusam atbilstošu informācijas aprites un glabāšanas režīmu;
2. piedāvājuma izstrādāšanas un juridisko pakalpojumu sniegšanas gaitā saņemto ierobežotas pieejamības statusa dokumentu saturs netiks izpausts trešajām personām, netiks izgatavotas šo dokumentu kopijas vai cita veida atvasinājumi.

Šis apliecinājums ir saistošs apliecinājuma iesniedzējam un tā tiesību un saistību pārņēmējiem.

Paraksta pretendents vai tā pilnvarotā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**4.pielikums**

**Nr. PA/2017/52**

**APLIECINĀJUMS PAR PIEREDZI**

„Juridiskie pakalpojumi VAS „Privatizācijas aģentūra” tās pārstāvības nodrošināšanai tiesā”

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(piegādātājs)

ar šo apliecina savas kvalifikācijas atbilstību nolikuma 3.9.4. un 3.9.5.punktam:

|  |  |  |  |  |
| --- | --- | --- | --- | --- |
| ***Nr.*** | ***Klients*** | ***Pakalpojuma nosaukums, apjoms un lietas numurs*** | ***Periods, kurā pakalpojums sniegts (gads)*** | ***Klienta kontaktpersona, tālruņa numurs*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

***(Piegādātājs tabulā izmanto tik ailes, cik nepieciešams pieredzes apliecināšanai.)***

Sniegtā informācija un dati ir patiesi.

Paraksta piegādātājs vai tā pilnvarotā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**5.pielikums**

**Nr. PA/2017/52**

**ZVĒRINĀTU ADVOKĀTU\* SARAKSTS**

„Juridiskie pakalpojumi VAS „Privatizācijas aģentūra” tās pārstāvības nodrošināšanai tiesā”

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(piegādātājs)

ar šo apliecina savas kvalifikācijas atbilstību nolikuma 3.9.3.punktam:

|  |  |  |  |  |
| --- | --- | --- | --- | --- |
| ***Nr.*** | ***Zvērināta advokāta (Vārds un Uzvārds)*** | ***Pakalpojuma apraksts, t.sk., lietas numurs*** | ***Periods, kurā pakalpojums sniegts (gads)*** | ***Klienta kontaktpersona, tālruņa numurs*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\*Pie piegādātāja praktizējošie zvērinātie advokāti, kuriem ir pieredze, īstenojot klientu pārstāvību tiesā, juridiska rakstura strīdos, kas saistīti ar zaudējumu piedziņu un Finanšu instrumentu tirgus likuma jautājumiem.

***(Pretendents tabulā izmanto tik ailes, cik nepieciešams pieredzes apliecināšanai.)***

Sniegtā informācija un dati ir patiesi.

Paraksta piegādātājs vai tā pilnvarotā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**6.pielikums**

**Nr. PA/2017/52**

**TEHNISKAIS UN FINANŠU PIEDĀVĀJUMS**

„Juridiskie pakalpojumi VAS „Privatizācijas aģentūra” tās pārstāvības nodrošināšanai tiesā”

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(pretendents)

ar šo apliecina, ka ir iepazinies ar nolikuma tehniskās specifikācijas (1.pielikums) prasībām un apņemamies nodrošināt tehniskajā specifikācijā minēto prasību izpildi.

Pamatojoties uz tehnisko specifikāciju, esam sagatavojuši finanšu piedāvājumu:

|  |  |  |  |
| --- | --- | --- | --- |
| **Nr.p.k.** | **Izmaksu pozīcija** | **Izmaksu pozīcijas cena EUR****(bez PVN)** | **Izmaksu pozīcijas cena EUR****(ar PVN)** |
| 1. | Kopējā atlīdzība\* EUR par pārstāvības nodrošināšanu un procesuālo dokumentu sagatavošanu visās tiesu instancēs |  |  |
| 2. | Atlīdzība EUR par pārstāvības nodrošināšanu un procesuālo dokumentu sagatavošanu pirmās instances tiesā\*\* |  |  |
| 3. | Atlīdzība EUR par pārstāvības nodrošināšanu un procesuālo dokumentu sagatavošanu apelācijas instances tiesā\*\*\* |  |  |
| 4. | Atlīdzība EUR par pārstāvības nodrošināšanu un procesuālo dokumentu sagatavošanu kasācijas instances tiesā |  |  |
| 5. | Zvērināta advokāta vienas stundas likme EUR par pārstāvības nodrošināšanu un procesuālo dokumentu sagatavošanu\*\*\*\* |  |  |

\* Kopējā atlīdzībā iekļauj visus ar juridisko pakalpojumu sniegšanu un izpildi saistītos izdevumus, tai skaitā transporta un sakaru izmaksas, kā arī visus iespējamos riskus, kas saistīti ar tirgus cenu svārstībām plānotā iepirkuma līguma izpildes laikā.

\*\* Atlīdzības summa nedrīkst pārsniegt 51% no pretendenta norādītās kopējās atlīdzības summas par pārstāvības nodrošināšanu un procesuālo dokumentu sagatavošanu visās tiesu instancēs.

\*\*\* Atlīdzības summa nedrīkst pārsniegt 35% no pretendenta norādītās kopējās atlīdzības summas par pārstāvības nodrošināšanu un procesuālo dokumentu sagatavošanu visās tiesu instancēs.

\*\*\*\*Zvērināta advokāta vienas stundas likmē iekļauj visas ar pakalpojumu sniegšanu saistītās izmaksas, kā arī visus iespējamos riskus, kas saistīti ar tirgus cenu svārstībām plānotā iepirkuma līguma izpildes laikā.

Apliecinām, ka gadījumā, ja kādā no tiesu instancēm norādītā atlīdzības summa tiks sasniegta, bet tiesvedība attiecīgajā tiesu instancē nebūs pabeigta, apņemamies turpmāko pārstāvību attiecīgajā tiesu instancē nodrošināt bez atlīdzības.

Paraksta pretendents vai tā pilnvarotā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |